Òscar Garcia Pañella participa en una taula rodona sobre Serious Games al congrés Health4Good de DKV | ENTI
Òscar Garcia Pañella participa…	3 novembre, 2016
El proper 10 de novembre de 9’30 a 22 h, el MediaTIC de Barcelona acollirà Health4Good, un esdeveniment que busca potenciar la innovació, el talent i el desenvolupament de noves idees digitals en l’àmbit del sector sanitari a partir de la presentació de diversos projectes. El director acadèmic de l’Escola de Noves Tecnologies Interactives (ENTI-UB), Óscar Garcia Pañella participarà en una de les taules rodones d’aquest congrés especialitzat en salut digital, en concret, en la titulada: ‘Psicologia, tecnologia i salut: jugant seriosament!’, durant la qual, se centrarà el rol important dels Serious Games o jocs aplicats en l’àmbit de la salut.
El professor, Òscar Garcia Pañella és expert en gamificació, ludificació, Serious Games, i en Realitat Virtual i Augmentada. A més, va dur a terme una tesi doctoral, centrada en l’aplicació de tècniques de Processament d’Imatge i de Realitat Virtual a la Medicina, concretament, a la imatge mèdica cardíaca (modalitat SPECT). Per tant, és un autèntic especialista en l’aplicació de les noves tecnologies en l’àmbit sanitari.
A banda, d’interessants ponències i taules rodones sobre l’àmbit de la salut 2.0, cal destacar que aquest esdeveniment planteja un important repte a estudiants, emprenedors, startups o desenvolupadors: presentar les millors solucions digitals en salut que fomentin la innovació al servei de les persones. Així doncs, aquesta trobada esdevé un autèntic ‘call for ideas’ que pretén aportar noves pràctiques en el món sanitari. En aquest context, també s’ofereix una bona oportunitat per descobrir i compartir idees, establint networking amb altres professionals del sector i aprenent de la mà d’experts de referència.
Finalment, a partir de les 19.15 h, tindrà lloc el lliurement de premis a les idees o projectes més innovadors, originals o disruptius.
Descobreix les noves tendències en salut digital, assistint a Health4Good de DKV. I sobretot, no et perdis la intervenció d’Òscar Garcia Pañella en la taula rodona d’aquest Congrés sobre Serious Games.
De 9.30 a 22 h
A l’Escola de Noves Tecnologies Interactives (ENTI-UB), la Universitat del Videojoc, s’aprèn jugant. Què vol…	Entrevista a Héctor Fuster, autor de “Nuestros hijos y sus videojuegos”
Héctor Fuster és llicenciat en Psicologia per la Universitat Ramon Llull (URL) i compta dos…	Per què has d’estudiar a ENTI-UB, la Universitat del Videojoc? Et donem 10 motius
S’acosta la Jornada de Portes Obertes de l’Escola de Noves Tecnologies Interactives (ENTI-UB), la Universitat…	Com influeix la psicologia en la creació de videojocs? Coneix-lo de la mà del professor d͛ENTI-UB, Héctor FusterBarcelona acollirà el World of Health IT 2016, un congrés especialitzat en eSalut i noves tendències com la gamificació i els Serious Games	ACCÉS RÀPIDUniversitat videojocs